ಅರ್ಧ ಶತಕ ಪೂರೈಸಿದ ಸ್ಪಿನ್ ಮಾಂತ್ರಿಕ ಇವರನ್ನ ಪ್ರೀತಿಯಿಂದ ಜಂಬೋ ಎಂದು ಕರೆಯುತ್ತಿದ್ದರು. ಇವರು ನಮ್ಮ ಹೆಮ್ಮೆಯ ಕನ್ನಡಿಗ. ಭಾರತ ಹಾಗು ಕರ್ನಾಟಕ ಕ್ರಿಕೆಟ್ ತಂಡಗಳನ್ನು ಪ್ರತಿನಿಧಿಸಿ, ಹಲವಾರು ಗೆಲುವು ತಂದುಕೊಟ್ಟಿದ್ದರು. ಇವರು ಬೇರೆ ಯಾರು ಅಲ್ಲ ನಮ್ಮ ಭಾರತ ತಂಡದ ಮಾಜಿ ಕ್ರಿಕೆಟಿಗ ಸ್ಪಿನ್ ಮಾಂತ್ರಿಕ ಅನಿಲ್ ಕುಂಬ್ಳೆ. ಈಗ ಪ್ರಸ್ತುತ ಇವರು ಕಿಂಗ್ಸ್ ಇಲೆವೆನ್ ತಂಡದ ಕೋಚ್ ಆಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಇಂದಿಗೆ ಕುಂಬ್ಳೆ ತಮ್ಮ ಜೀವನದಲ್ಲಿ ಅರ್ಧ ಶತಕ ದಾಖಲಿಸಿದ್ದಾರೆ. ಏಕ ದಿನ ಪಂದ್ಯಗಳಲ್ಲಿ ೩೩೭ ವಿಕೆಟ್ ಹಾಗು ಟೆಸ್ಟ್ ನಲ್ಲಿ ೬೧೯ ವಿಕೆಟ್ ಗಳಿಸಿರುವ ಕುಂಬ್ಳೆ ಭಾರತದ ಬೌಲರ್ ಗಳ ಪೈಕಿ ಎರಡೂ ಅವತರಿಣಿಕೆಗಳಲ್ಲೂ ಅತೀ ಹೆಚ್ಚು ವಿಕೆಟ್ ಪಡೆದ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ೧೯೯೯ ರಲ್ಲಿ ಪಾಕಿಸ್ತಾನದ ವಿರುದ್ಧ ನಡೆದ ಟೆಸ್ಟ್ ಪಂದ್ಯದಲ್ಲಿ, ಒಂದೇ ಇನ್ನಿಂಗ್ಸ್ ನಲ್ಲಿ ಕುಂಬ್ಳೆ ಹತ್ತು ವಿಕೆಟ್ ಪಡೆದು ದಾಖಲೆ ಬರೆದಿದ್ದಾರೆ. ಈ ಸಾಧನೆ ಮಾಡಿದ ಮೊದಲ ಭಾರತೀಯ ನಮ್ಮ ಅನಿಲ್ ಕುಂಬ್ಳೆ. ೨೦೦೫ ರಲ್ಲಿ ಅನಿಲ್ ಕುಂಬ್ಳೆಗೆ ಪದ್ಮಶ್ರೀ ಪ್ರಶಸ್ತಿ ಕೂಡ ದೊರೆತಿದೆ. ೨೦೦೮ ರಲ್ಲಿ ಅನಿಲ್ ಕುಂಬ್ಳೆ ಇಂಟರ್ನ್ಯಾಷನಲ್ ಕ್ರಿಕೆಟ್ ಗೆ ವಿದಾಯ ಹೇಳಿದ್ದರು. ಐಪಿಎಲ್ ನಲ್ಲಿ ಆರ್ ಸಿ ಬಿ ಪರ ಆಡಿದ್ದ ಕುಂಬ್ಳೆ ೨೦೦೮ ರಲ್ಲಿ ಆರ್ ಸಿ ಬಿ ತಂಡವನ್ನು ಕೊನೆಯ ಹಂತದವರೆಗೂ ತೆಗೆದುಕೊಂಡು ಹೋಗಿದ್ದರು. ಇಂದು ಇವರಿಗೆ ೫೦ ತುಂಬಿದ್ದು, ವಿರಾಟ್ ಕೊಹ್ಲಿ, ಯುವರಾಜ್ ಸೇರಿದಂತೆ ಹಲವು ಸೆಲೆಬ್ರಿಟಿಗಳು ಕುಂಬ್ಳೆಗೆ ವಿಶ್ ಮಾಡಿದ್ದಾರೆ. ಅವರ ಮುಂದಿನ ಜೀವನಕ್ಕೆ ಒಳ್ಳೆಯದಾಗಲಿ ಎಂದು ಆಶಿಸೋಣ. ಹ್ಯಾಪಿ ಬರ್ತ್ಡೇ ಜಂಬೋ. ಇದನ್ನೂ ಓದಿ: ಅಭಿಮಾನಿಗಳ ಪ್ರೀತಿಗೆ ಖುಷಿ ಹಂಚಿಕೊಂಡ ರಶ್ಮಿಕಾ